ທ່ານຮອງນາຍົກລັດຖະມົນຕີ ຈິ້ງດີງຢຸງ ຕ້ອນຮັບທ່ານ
konstantin Vnukov ເອກອັກຄະລັດຖະທູດ ລັດເຊຍ ປະຈຳ ຫວຽດນາມ
(ພາບ: VGP)
ວັນທີ 21/09 ທ່ານຮອງນາຍົກລັດຖະມົນຕີ ຫວຽດນາມ ຈິ້ງດີງຢຸງ ນຳໜ້າຄະນະຜູ້ແທນ ຫວຽດນາມ ເຂົ້າຮ່ວມກອງປະຊຸມຄະນະກຳມະການລະຫວ່າງລັດຖະບານ ຫວຽດນາມ - ສະຫະພັນ ລັດເຊຍ ຊຶ່ງດຳເນີນຢູ່ນະຄອນ Saint-Petersburg. ກ່ອນໜ້ານັ້ນ ໃນຕອນບ່າຍວັນທີ 20/09 ໄດ້ດຳເນີນການພົບປະເຮັດວຽກລະຫວ່າງທ່ານຮອງນາຍົກລັດຖະມົນຕີ ຈິ້ງດີງຢຸງ ແລະ ເຈົ້າຄອງນະຄອນ Saint-Petersburg ທ່ານ Georgy Paltavchenko ກ່ຽວກັບບັນດາບາດກ້າວຫັນເປັນລະອຽດ ແລະ ຍົກສູງການພົວພັນຄູ່ຮ່ວມມືຍຸດທະສາດ ຫວຽດນາມ - ລັດເຊຍ, ທ່ານຮອງນາຍົກລັດຖະມົນຕີ ຈິ້ງດີງຢຸງ ເນັ້ນໜັກວ່າ: ຫວຽດນາມ ແລະ ສະຫະພັນ ລັດເຊຍ ບໍ່ພຽງແຕ່ຄວນປະຕິບັດບັນດາຄຳໝັ້ນສັນຍາທີ່ມີຢູ່ແລ້ວເທົ່ານັ້ນ ຫາກຍັງຕ້ອງເປີດກ້ວາງບັນດາທິດທາງຮ່ວມມືໃໝ່ຕື່ມອີກ. ທ່ານຮອງນາຍົກລັດຖະມົນຕີ ຈິ້ງດີງຢຸງ ໃຫ້ຄຳໝັ້ນສັນຍາວ່າ ລັດຖະບານຈະສ້າງທຸກເງື່ອນໄຂສະດວກທີ່ສຸດໃຫ້ບັນດານັກລົງທຶນ ລັດເຊຍ ແລະ Saint-Petersburg ເຂົ້າມາລົງທຶນຢູ່ ຫວຽດນາມ. ທ່ານຮອງນາຍົກລັດຖະມົນຕີ ຈິ້ງດີງຢຸງ ກໍ່ສະເໜີອຳນາດການປົກຄອງ Saint-Petersburg ສ້າງໂອກາດໃຫ້ສິນຄ້າ ແລະ ການບໍລິການຂອງ ຫວຽດນາມ ແຊກຊຶມເຂົ້າຕະຫລາດນະຄອນໃຫຍ່ທີ 2 ຂອງ ລັດເຊຍ ນີ້.
ສ່ວນເຈົ້າຄອງນະຄອນ Saint-Petersburg ທ່ານ Georgy Paltavchenko ຊົມເຊີຍບັນດາໂຄງການລົງທຶນຂອງ ຫວຽດນາມ ເຂົ້ານະຄອນ ແລະ ໃຫ້ຄຳໝັ້ນສັນຍາ ໃນໄລຍະມໍ່ໆນີ້ ຈະຈັດຕັ້ງການພົບປະລະຫວ່າງຜູ້ຕາງໜ້າວິສາຫະກິດ ຫວຽດນາມ ກັບຜູ້ຕາງໜ້າບັນດາລະບົບຂາຍຍ່ອຍຂອງນະຄອນ ເພື່ອຊອກຫາລູກຄ້າທີ່ມີຄວາມສາມາດບົ່ມຊ້ອນ.
(ແຫຼ່ງຄັດຈາກ VOV)